|  |  |  |  |
| --- | --- | --- | --- |
| **Saksframlegg** |  | |  |
|  |  | |
|  |  | |
|  |  |  | |

**Saksgang:**

|  |  |
| --- | --- |
| **Styre** | **Møtedato** |
| Styret Helsetjenestens driftsorganisasjon for nødnett HF | 24.10.2023 |

**SAK 45-2023**

**Beslutningssak – Virksomhetsrapport per september**

***Forslag til vedtak:***

1. Styret tar virksomhetsrapport per september til etterretning.

Gjøvik, 17. oktober 2023

Lars Erik Tandsæther

Administrerende direktør

# Administrerende direktørs anbefaling

Administrerende direktør anbefaler at

* Styret tar virksomhetsrapporten til etterretning

# Oppsummering og vurdering

Virksomhetsrapporten per september viser fortsatt gode leveranser i henhold til inngåtte tjenesteavtaler innenfor HDOs rammer. Et initiativ om å redusere de totale kostnadene for HDOs IT-plattform ved å betale for lisenser up-front, gir noe økte kostnader for HDO og kommunene mot budsjett i 2023, men lavere kostnader samlet sett over en femårsperiode.

HDOs høyeste risiko gjelder Direktoratet for samfunnssikkerhet og beredskap (DSB) sitt pågående arbeid for å avklare Nødnett og tilknyttet brukerutstyr sitt forhold til sikkerhetsloven. Risikoen er på høyt nivå (12) inntil konsekvensen av en eventuell anvendelse av sikkerhetsloven er avklart. HDO vil i styremøtet gi en orientering om status for tiltak for å redusere risiko. HDOs CISO og Haavind vil delta under denne saken.

Signering av KAK kontrakten 8. september medfører at prosjektet er inne i en ny fase. De fleste teamene i HDO blir berørt av prosjektet, da det i tillegg til en ny kontrollromsapplikasjon også fordrer mange leveranser fra HDO for at dette skal bli fremtidens kommunikasjonsløsning. HDO vil sørge for at det etableres en ny rapporteringsstruktur til prosjektstyret for KAK prosjektet som tydeliggjør leveransene fra Frequentis, HDO og AMK IKT prosjektet.

HDOs mål er å forbedre og forenkle rapporteringen i henhold til avklaringer i styreseminaret 27-28/9-23. Vi opplever at vi er på rett vei, men har fortsatt en vei å gå i forhold til vår målsetting. Teamene i HDO er utfordret til å forenkle rapporteringen, redusere tekstlig fremstilling og å vise status i forhold til målsetting der dette er mulig.

HDO har i denne rapporten også fått inn rapportering fra våre plattformteam. Dette bidrar forhåpentligvis til en mer helhetlig forståelse av våre leveranser og hvordan også plattformteamene jobber for å automatisere, forenkle og sikre sine løsninger for å understøtte våre produkter.

Vedlegg:

* Vedlegg 1 sak 45-2023 Virksomhetsrapport per september